**GÖRBEHÁZA KÖZSÉG ÖNKORMÁNYZATA
KÉPVISELŐ-TESTÜLETÉNEK**

**2/2019.(II.01.) önkormányzati rendelete**

**az egészségügyi alapellátások körzeteinek meghatározásáról szóló 4/2017.(I.27.) önkormányzati rendelet módosításáról**

Görbeháza Község Önkormányzatának Képviselő-testülete az egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) 4. pontjában meghatározott feladatkörében eljárva; Görbeháza Község Önkormányzatának a képviselő-testület és szervei Szervezeti és Működési Szabályzatáról szóló 10/2015.(VIII.14.) önkormányzati rendelete 6. melléklete alapján a Görbeháza Községi Önkormányzat *Szociális, Kulturális, Oktatási és Ügyrendi Bizottsága, valamint* az egészségügyi alapellátásról szóló 2015. évi CXXIII. törvény 6. § (2) bekezdésében biztosított véleményezési jogkörében eljáró alapellátásért felelős országos módszertani intézet véleményének kikérésével a következőket rendeli el:

**1. §**

Az egészségügyi alapellátások körzeteinek meghatározásáról szóló 4/2017.(I.27.) önkormányzati rendelet (a továbbiakban: Rendelet) 5. §-a helyébe a következő rendelkezés lép:

„5. § Az alapellátáshoz kapcsolódó háziorvosi, házi gyermekorvosi és fogorvosi ügyeleti ellátás tekintetében Polgár, Görbeháza, Folyás, Újtikos, Tiszagyulaháza, Újszentmargita települések közigazgatási területe alkot egy körzetet.”

**2. §**

Ez a rendelet 2019. február 1. napján lép hatályba.

Giricz Béla Lászlóné Dr. Juhász Péter

 polgármester jegyző

Záradék:

A rendeletet kihirdettem:

Görbeháza, 2019. február 01.

Dr. Juhász Péter

jegyző